อยากกินก๋วยเตี๋ยวต้มยำที่มีทั้งลูกชิ้นกุ้งและลูกชิ้นแคะ ต้องนึกถีงก๋วยเตี๋ยวเจ๊โหนก ดังนั้นสายกินอย่างเราไม่รอช้าขับรถจากบ้านมาเพื่อกินสิ่งที่เราต้องการ????

เมนูที่สั่ง
1. เกี๊ยวกุ้งต้มยำ ชามละ 55 บาท
2. ใหญ่แห้งเย็นตาโฟ ชามละ 40 บาท
3. เล็กแห้งต้มยำ ไม่ผัก ชามละ 40 บาท
4. ลูกชิ้นกุ้งทอด 10 ลูก 50 บาท
5. ลูกชิ้นแคะ 9 ลูก 30 บาท
6. เกี๊ยวทอด 10 ชิ้น 30 บาท
รวมค่าเสียหาย 249 บาท

จะบอกว่ามากินครั้งนี้รู้สึกผิดหวังมาก ความอร่อยลดลงมากทั้งรสชาติต้มยำ (ปกติที่เคยกินต้มยำไม่ต้องปรุงเพิ่มก็อร่อย) ลูกชิ้นกุ้งก็อร่อยไม่เหมือนลดคุณภาพลง ยิ่งลูกชิ้นแคะเคี้ยวไปรู้สึกว่ามีแต่แป้ง มีแต่เกี๊ยวทอดอร่อยเหมือนเดิม